Document ID: 32013R0492

Title and Content:
ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 492/2013 ΤΗΣ ΕΠΙΤΡΟΠΉΣ της 28ης Μαΐου 2013 για την τροποποίηση των κανονισμών (ΕΚ) αριθ. 533/2007, (ΕΚ) αριθ. 536/2007 και (ΕΚ) αριθ. 442/2009 όσον αφορά τις διαθέσιμες ποσότητες των δασμολογικών ποσοστώσεων εισαγωγής δυνάμει των εν λόγω κανονισμών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1, σε συνδυασμό με το άρθρο 4, Εκτιμώντας τα ακόλουθα: (1) Με τον κανονισμό (ΕΚ) αριθ. 533/2007 της Επιτροπής, της 14ης Μαΐου 2007, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (2) και τον κανονισμό (ΕΚ) αριθ. 536/2007 της Επιτροπής, της 15ης Μαΐου 2007, για το άνοιγμα και τον τρόπο διαχείρισης δασμολογικής ποσόστωσης κρέατος πουλερικών που χορηγείται στις Ηνωμένες Πολιτείες της Αμερικής (3) και τον κανονισμό (ΕΚ) αριθ. 442/2009 της Επιτροπής, της 27ης Μαΐου 2009, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων στον τομέα χοιρινού κρέατος (4) ανοίχθηκαν δασμολογικές ποσοστώσεις για ορισμένες ποσότητες προϊόντων κρέατος πουλερικών και χοιρινού κρέατος. (2) Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και των Ηνωμένων Πολιτειών της Αμερικής σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, η οποία εγκρίθηκε με την απόφαση 2013/125/ΕΕ του Συμβουλίου (5), προβλέπει τη χορήγηση από την Ένωση συμπληρωματικών ποσοτήτων που καλύπτονται από τη δασμολογική ποσόστωση εισαγωγής προϊόντων κρέατος πουλερικών και χοιρινού κρέατος. Ως εκ τούτου, θα πρέπει να προσαρμοστούν οι διαθέσιμες ποσότητες για τις αντίστοιχες ενωσιακές δασμολογικές ποσοστώσεις εισαγωγής κρέατος πουλερικών και χοιρινού κρέατος. (3) Συνεπώς, θα πρέπει να τροποποιηθούν αναλόγως οι κανονισμοί (ΕΚ) αριθ. 533/2007, (ΕΚ) αριθ. 536/2007 και (ΕΚ) αριθ. 442/2009. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 533/2007 τροποποιείται σύμφωνα με το παράρτημα I του παρόντος κανονισμού. Άρθρο 2 Το παράρτημα I του κανονισμού (ΕΚ) αριθ. 536/2007 τροποποιείται σύμφωνα με το παράρτημα II του παρόντος κανονισμού. Άρθρο 3 Το παράρτημα I του κανονισμού (ΕΚ) αριθ. 442/2009 τροποποιείται σύμφωνα με το παράρτημα III του παρόντος κανονισμού. Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από το έτος ποσόστωσης που αρχίζει την 1η Ιουλίου 2013. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Μαΐου 2013.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2519
2079
2119
2106
6205
614
1615
2711
7207
2737
2200

EuroVoc IDs (Expanded): 2519
2079
2119
2106
6205
614
1615
2711
7207
2737
2200

Dataset Source: meu

Split: test